CELEX: 32018D0102
Language: mt
Date: 2018-01-19 00:00:00
Title: Deċiżjoni ta' Implimentazzjoni tal-Kummissjoni (UE) 2018/102 tad-19 ta' Jannar 2018 li temenda l-Anness II tad-Deċiżjoni 93/52/KEE fir-rigward tar-rikonoxximent tal-Komunitajiet Awtonomi ta' Aragona u tal-Katalonja fi Spanja bħala reġjuni uffiċjalment ħielsa mill-bruċellożi (B. melitensis) (notifikata bid-dokument C(2018) 159) (Test b'rilevanza għaż-ŻEE. )

23.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 17/48
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/102
   tad-19 ta' Jannar 2018
   li temenda l-Anness II tad-Deċiżjoni 93/52/KEE fir-rigward tar-rikonoxximent tal-Komunitajiet Awtonomi ta' Aragona u tal-Katalonja fi Spanja bħala reġjuni uffiċjalment ħielsa mill-bruċellożi (B. melitensis)
   
   
      
         (notifikata bid-dokument C(2018) 159)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/68/KEE tat-28 ta' Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (1), u b'mod partikolari t-Taqsima II tal-Kapitolu 1 tal-Anness A tagħha,
   Billi:
   
               (1)
            
            
               Id-Direttiva 91/68/KEE tiddefinixxi l-kundizzjonijiet tas-saħħa tal-annimali li jirregolaw il-kummerċ tal-annimali ovini u kaprini fl-Unjoni. Din tistabbilixxi l-kundizzjonijiet li permezz tagħhom l-Istati Membri jew ir-reġjuni tagħhom jistgħu jiġu rikonoxxuti bħala uffiċjalment ħielsa mill-bruċellożi (B. melitensis).
            
         
               (2)
            
            
               Id-Deċiżjoni tal-Kummissjoni 93/52/KEE (2) telenka, fl-Anness II tagħha, ir-reġjuni tal-Istati Membri li huma rikonoxxuti bħala uffiċjalment ħielsa mill-bruċellożi (B. melitensis) skont id-Direttiva 91/68/KEE.
            
         
               (3)
            
            
               Spanja ressqet dokumentazzjoni lill-Kummissjoni li tixhed il-konformità tal-Komunitajiet Awtonomi ta' Aragona u tal-Katalonja mal-kundizzjonijiet stabbiliti fid-Direttiva 91/68/KEE għall-istatus ta' uffiċjalment ħielsa mill-bruċellożi (B. melitensis) fir-rigward tal-merħliet ovini u kaprini.
            
         
               (4)
            
            
               Wara l-evalwazzjoni tad-dokumentazzjoni mressqa minn Spanja, il-Komunitajiet Awtonomi ta' Aragona u tal-Katalonja jenħtieġ li jiġu rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet ovini u kaprini.
            
         
               (5)
            
            
               Għalhekk l-entrata għal Spanja fl-Anness II tad-Deċiżjoni 93/52/KEE jenħtieġ li tiġi emendata skont dan.
            
         
               (6)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness II tad-Deċiżjoni 93/52/KEE huwa emendat b'konformità mal-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, id-19 ta' Jannar 2018.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 46, 19.2.1991, p. 19.
   
      (2)  Id-Deċiżjoni tal-Kummissjoni 93/52/KEE tal-21 ta' Diċembru 1992 li tieħu nota tal-konformità ta' ċerti Stati Membri jew reġjuni mal-kundizzjonijiet li jirrigwardaw il-bruċellożi (B. melitensis) u li tagħtihom l-istatus ta' Stat Membru jew reġjun uffiċjalment ħieles mill-marda (ĠU L 13, 21.1.1993, p. 14).
   
      ANNESS
      Fl-Anness II tad-Deċiżjoni 93/52/KEE, l-entrata għal Spanja tinbidel b'dan li ġej:
      “Fi Spanja:
      
                  —
               
               
                  Il-Komunità Awtonoma ta' Aragona,
               
            
                  —
               
               
                  Il-Komunità Awtonoma tal-Asturji,
               
            
                  —
               
               
                  Il-Komunità Awtonoma tal-Gżejjer Baleariċi,
               
            
                  —
               
               
                  Il-Komunità Awtonoma tal-Gżejjer Kanarji,
               
            
                  —
               
               
                  Il-Komunità Awtonoma tal-Cantabria,
               
            
                  —
               
               
                  Il-Komunità Awtonoma ta' Kastilja-La Mancha: il-Provinċji ta' Albacete, Cuenca u Guadalajara,
               
            
                  —
               
               
                  Il-Komunità Awtonoma ta' Kastilja u León,
               
            
                  —
               
               
                  Il-Komunità Awtonoma tal-Katalonja,
               
            
                  —
               
               
                  Il-Komunità Awtonoma ta' Extremadura,
               
            
                  —
               
               
                  Il-Komunità Awtonoma tal-Galicia,
               
            
                  —
               
               
                  Il-Komunità Awtonoma ta' La Rioja,
               
            
                  —
               
               
                  Il-Komunità Awtonoma ta' Navarra,
               
            
                  —
               
               
                  Il-Komunità Awtonoma tal-Pajjiż Bask,
               
            
                  —
               
               
                  Il-Komunità Awtonoma ta' Valenzja.”